भारत आने के बाद मीडिया को संबोधित करते हुए श्रीलंकाई कप्तान दिनेश चांडीमल ने संकेत दिए कि पांच गेंदबाजी आक्रमण के बजाय भारत के खिलाफ चार गेंदबाजों की रणनीति पर वापसी कर सकते हैं। चांडीमल ने मीडिया से बात करते हुए कहा, 'पाकिस्तान के खिलाफ, हम छह बल्लेबाजों और पांच गेंदबाजों के साथ खेले थे, जो विशेषकर संयुक्त अरब अमीरात की गर्मी में सचमुच कारगर रहा था, इसमें चार गेंदबाजों के साथ खेलकर मैच जीतना आसान नहीं था। लेकिन भारत के पास कुछ अच्छे गेंदबाज हैं, इसलिए हमें आलराउंडर के बारे में विचार करने की जरूरत है. हम पिच देखेंगे और रणनीति बनाएंगे।' बता दें कि पहले टेस्ट मैच कोलकाता के ईडन गार्डन्स में 16 नवंबर से खेला जाएगा।